
Sfântul ierarh Dionisie din Zakynthos 
(17 decembrie / 24 august) 


Sfântul Dionisie este protectorul insulei Zakynthos, fiind născut aici în 1547. 
Părinţii săi s-au îngrijit să primească o educaţie aleasă şi fiind înstăriți, i-au angajat 
un profesor care îi preda italiana, latina şi greaca veche, dar şi cursuri de teologie. 
Îndrăgind viaţa călugărească, a intrat în mănăstire; râvnitor spre cele sfinte şi 
evlavios, a fost găsit vrednic de a fi hirotonit episcop, întâi al Aeginei, apoi al Za- 
kynthosului şi Strofadelor. Smerit fiind însă, a părăsit scaunul episcopal la o vreme 
ŞI s-a reîntors la nevoinţa din chilie. În anul 1622, în 17 decembrie, a trecut la 
Domnul şi a fost înmormântat după dorinţa sa în biserica Sfântul Gheorghe Stro- 
fades, locul în care a fost hirotonit preot. După trei ani, trupul său a fost găsit nepu- 
trezit şi izvorând bună-mireasmă şi apoi mutat în biserica ce îi poartă numele, con- 

struită în anul 1708 în cinstea lui. Sfântul Dionisie este socotit un sfânt al dragostei 
şi iertării, o pildă de iubire şi nejudecare a aproapelui. Este sărbătorit de două ori 
pe an: pe 24 august (ziua mutării moaştelor sale) şi pe 17 decembrie (ziua trecerii 
sale la Domnul). 

Acatistul Sfântului Dionisie din Zakynthos 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Xp XP XP e Xe XP XP e e Xe Xe Xe e e Xe Xe Xe e e Xe Xe Xe e e e Xe Xe Xe e e XX eX 
e Xe Xe e e Xe XP e e Xe Xe Xe e e e e 2 e De e e e e e e e e 2 e e e Xe XX 


kkkhkkrhkhkhkhkkhhkkhhkkhkhkikhkikikyik 


heh hhkhkhhhkhkhkhhhkhkihhkhkhkihkyi 


Xp Xe XP XP e e e e e e e Xe e XP e e e e e e e e e Xe e e XP e e e e e e 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoţiitorul, Făcătorul cerului şi al pământu- 
lui, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu ade- 
vărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Cu flori de cântări împodobim prea cinstită prăznuirea ta, Sfinte Dionisie, căci din 
florile gândurilor dumnezeieşti împletindu-ţi cununa înţelepciunii, de alunecarea în 
păcatul lui Adam te-ai izbăvit şi în raiul înţelegător al inimii ai săltat cu gând sme- 
rit în cântări îngereşti de: Aliluia! 


Icosul 1 

Din pământul cel binecuvântat de rugăciune al familiei tale ai răsărit ca o mlădiţă 
smerită; fiind adăpat cu apele cele dulci ale înţelepciunii celei de sus, ca un nor 
înţelegător ai slobozit apa cunoştinţei de Dumnezeu, iar acum veseleşti inimile cele 
însetate de mântuire, ale celor ce îţi aduc picături de laude ca acestea: 

Bucură-te, mlădiţă binecuvântată cu darurile Cuvântului; 

Bucură-te, pom duhovnicesc lângă izvoarele Duhului; 

Bucură-te, fiu prea iubit hrănit cu înţelepciunea Tatălui; 

Bucură-te, porumbel cunoscător al tainelor cereşti; 

Bucură-te, stea ce împodobeşte cerul Bisericii cu razele minunilor; 

Bucură-te, vas primitor al mierii înţelepciunii din Sfintele Scripturi; 

Bucură-te, căci părinţii Bisericii ţi-au fost prieteni din copilărie; 

Bucură-te, căci limbile străine ai învăţat mai înainte de limbile îngereşti; 

Bucură-te, că adâncurile teologiei le-ai cercetat cu gând smerit; 

Bucură-te, râu minunat plin de apa înţelepciunii de sus; 

Bucură-te, că ai fost crescut pe cărările poruncilor dumnezeieşti; 

Bucură-te, căci în pământul inimii ai ascuns comoara credinţei; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 2 

Din pruncie fiind învăţat de iscusit dascăl cărările înţelepciunii Cuvântului, ca un 
cerb ai alergat la izvoarele rugăciunii îndulcindu-te de susurul cântărilor de: Ali- 
luia! 


Icosul 2 

Dascăli înţelepţi ţi-au deschis uşa Înţelepciunii, iar tu cu minte trează fiind şi dor- 
nică de cercetarea adâncimilor celor mai nepătrunse ale Duhului, ţi-ai închis poarta 
inimii dinspre gândurile deşertăciunii, iar acum ne deschizi nouă cămările laudelor 
dumnezeieşti: 

Bucură-te, căci ca o flacără străluceai întru râvna Înţelepciunii; 

Bucură-te, căci te-ai grăbit să intri cu fecioarele înțelepte în cămara Cuvântului; 
Bucură-te, căci ai defăimat toată dorirea omenească pentru dragostea lui Hristos; 
Bucură-te, căci tulburarea veacului acesta ai părăsit pentru liniştea rugăciunii; 
Bucură-te, căci dorul desăvârşirii te-a întărit pe calea ispitelor; 

Bucură-te, căci luând jugul lui Hristos nu ai mai privit înapoi spre lume; 

Bucură-te, căci privirea minţii tale contempla neîncetat icoana Cuvântului; 
Bucură-te, căci prin strălucirile rugăciunii te-ai făcut fiu al Luminii; 

Bucură-te, căci porţile Înţelepciunii ai deschis cu cheia ascultării; 

Bucură-te, că nu te-ai înspăimântat de năvala ispitelor; 

Bucură-te, căci ai zdrobit capetele şerpilor nevăzuţi cu arma Crucii; 

Bucură-te, căci în corabia rugăciunii ai călătorit pe marea vieţii; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 3 

Cheia rugăciunii ce se odihnea în adâncurile pământului inimii tale o ai aflat după 
osteneli duhovniceşti nenumărate şi descuind cămara cea gătită fecioarelor înţe- 
lepte cu îngerii cânţi neîncetat: Aliluia! 


Icosul 3 

Sporind cu vârsta, dar mai ales cu înţelepciunea, ţi-ai gătit aripile nevoinţelor du- 
hovniceşti spre a ajunge pe culmile vieţuirii monahale; lăudând noi înălțimea dori- 
rii tale te cinstim cu laude ca acestea: 

Bucură-te, căci ai urmat calea apostolilor lui Hristos; 

Bucură-te, căci dorul de desăvârşire a strălucit în inima ta; 
Bucură-te, că ai fost chemat pe Taborul înţelegător al rugăciunii; 
Bucură-te, că ai primit în inima ta oglindirea Soarelui dreptăţii; 
Bucură-te, că nu te-ai înfricoşat de mulțimea curselor ispititorului; 
Bucură-te, căci jugul lui Hristos ai purtat cu toată vrednicia; 
Bucură-te, căci pe puntea smereniei ai ajuns la Înţelepciune; 
Bucură-te, căci apele sărate ale vieţii ai îndulcit cu rugăciunea; 
Bucură-te, moştenitorule al slavei fulor Luminii; 

Bucură-te, căci cu tânguirea pocăinţei te-ai cununat; 

Bucură-te, căci suspinurile tale ţi-au împodobit rugăciunea; 
Bucură-te, cunoscătorule al celor ascunse ale Duhului; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 4 
Spre mănăstirea Schimbării la faţă ai alergat ca spre un alt Tabor înţelegător cu 
paşi însuflețiți de rugăciune, iar îngerii te însoțeau cu cântări de: Aliluia! 


Icosul 4 

Depărtându-te de rudenii şi prieteni, te-ai retras în mănăstire, unde ţi-ai luat ca 
însoțitori pe calea mântuirii postul, privegherea şi rugăciunea; noi, nefiind într- 
armaţi cu aceste daruri din pricina nepurtării noastre de grijă, te mărim pe tine cu 
umilință: 

Bucură-te, căci înstrăinarea ai iubit pentru împrietenirea cu Hristos; 

Bucură-te, căci cu sabia postului ai tăiat ispitele neînfrânării; 

Bucură-te, căci cu privegherea ai scos din casa sufletului pe vrăjmaşii gândurilor 
potrivnice mântuirii; 

Bucură-te, căci cu aripile rugăciunii ai zburat la tronul Treimii; 

Bucură-te, căci te-ai făcut icoană a vieţuirii îngereşti pentru monahi; 

Bucură-te, că ai potolit văpaia întristării celor necăţiţi; 

Bucură-te, căci pe toţi ai mângâlnat cu ostenelile tale; 

Bucură-te, cel neadormit întru rugăciune şi fapte bune; 

Bucură-te, căci ai lepădat de pe ochii minţii solzii neştiinţei; 

Bucură-te, căci slava lumii întru nimic o ai socotit; 

Bucură-te, că de rugăciunea văzătoare te-ai îndulcit; 

Bucură-te, căci în palatul inimii tale S-a odihnit Împăratul cel neîncăput în cer; 
Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 5 

Măcar că erai tânăr, cu înţelepciunea ai întrecut şi pe cei mai vârstnici dintre mo- 
nahi, iar îngerii minunându-se de sporirea ta lăudau pe Dumnezeu cu cântări de: 
Aliluia! 


Icosul 5 

Primind şi chipul îngeresc, te-ai ostenit a fi icoană a frumuseții virtuţilor Stăpâ- 
nului, iar acum cu razele rugăciunilor tale arată şi chipul sufletului nostru luminat 
de cântări ca acestea: 

Bucură-te, că cetele monahilor te-au primit cu bucurie; 

Bucură-te, ostaş prea vrednic al Împăratului doririlor; 

Bucură-te, căci cu săgețile rugăciunii ai doborât pe vrăjmaşii nevăzuţi; 

Bucură-te, strălucire ce orbeşte ochii duhurilor răutăţii; 

Bucură-te, făclie a înţelepciunii ce împodobeşte Biserica lui Hristos; 

Bucură-te, căci cu paşii rugăciunii tale ai şters urmele călcării de poruncă a lui 
Adam; 

Bucură-te, căci plânsul ţi s-a făcut scară către bucuria veşnică; 

Bucură-te, căci cu cei necăjiţi ai băut din paharul suferinţei; 

Bucură-te, căci cu untdelemnul rugăciunii ai vindecat rănile sufletelor umilite; 
Bucură-te, carte purtătoare a gândurilor îngereşti; 

Bucură-te, hambar plin de roadele faptelor bune; 

Bucură-te, căci în cer ţi-ai agonisit comoară veşnică; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 6 

Vestea vieţuirii tale îngereşti a umplut inimile credincioşilor din Zakynthos de 
buna mireasmă a dorului de desăvârşire, rămânând ca o icoană a iertării în sufletele 
tuturor, căci ai acoperit cu mantia bunătăţii tale pe ucigaşul fratelui tău; fiind ales 
egumen al unei mănăstiri, cu înţelepciune toate ai chivernisit, cântând neîncetat 
Domnului cu mulţumire: Aliluia! 


Icosul 6 

Fugind de slava acestei lumi nu ai voit a lua nici darul preoţiei, dar păzind calea 
cea strâmtă a ascultării, ai primit a fi ieromonah şi aducând rod însutit în via Cu- 
vântului, ai plecat inimile noastre a-ţi aduce rod de laude dumnezeieşti: 

Bucură-te, căci de Cuvântul ai fost chemat la slujirea preoțească; 

Bucură-te, căci de pe căile rătăcirii ai adunat oile cele pierdute; 

Bucură-te, că ai slujit întru smerenie desăvârşită; 

Bucură-te, căci zi şi noapte ai privegheat întru rugăciune; 

Bucură-te, căci a1 urmat lui Hristos cu adâncă smerire; 

Bucură-te, căci te-ai împărtăşit din paharul iubirii dumnezeieşti; 

Bucură-te, căci ochii inimii i-ai înălţat către Soarele dreptăţii; 

Bucură-te, că ai slujit cu dragoste Arhiereului celui mare; 

Bucură-te, vrednic vas al înțelepciunii Cuvântului; 

Bucură-te, căci pe calea cea strâmtă a ascultării ai călătorit; 

Bucură-te, că ai aflat plată însutită pentru ostenelile duhovniceşti; 

Bucură-te, căci nu te-ai lipsit de revărsările binecuvântărilor lui Hristos; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 7 

Cel ce stă cu slavă pe scaunul heruvimilor şi Se odihneşte pe tronul inimilor sme- 
rite te-a pus pe tine pe scaunul episcopal al Eghinei, pe care primindu-l cu sme- 
renie şi după multele stăruinţe a arhiepiscopului Nicanor ai cântat lui Dumnezeu cu 
mulţumire: Aliluia! 


Icosul 7 

Izvor de cuvinte dumnezeieşti sfințit de Duhul şi răsărit cu voia Tatălui spre adă- 
parea celor însetaţi de Cuvânt ai fost văzut în pământul Eghinei, iar noi, minu- 
nându-ne de înţelepciunea dată ţie de sus îți cântăm smerit: 

Bucură-te, căci ai întărit cu pâinea cuvântului tău inimile ce flămânzeau de Cuvânt; 
Bucură-te, căci pe toţi ai povăţuit în corabia rugăciunii tale la limanurile înţelep- 
CIUNiI; 

Bucură-te, căci vălul întristării ai luat de pe chipul sufletelor întunecate; 

Bucură-te, că ai disprețuit slava cea omenească pentru Hristos; 

Bucură-te, vultur ce zbori cu aripile rugăciunii la înălțimi nevăzute; 

Bucură-te, că fiarele patimilor ai îmblânzit cu rugăciunea neîncetată; 

Bucură-te, că ne scoţi pe toţi din groapa deznădăjduirii; 

Bucură-te, că ai risipit durerile celor străpunşi de sulița bolilor; 

Bucură-te, că ai mângâiat pe cei împovăraţi de necazuri; 

Bucură-te, popas duhovnicesc al celor ce merg pe calea mântuirii; 

Bucură-te, căci pe toţi ai hrănit înțelegător cu darurile Cuvântului; 

Bucură-te, izvor nesecat de înţelepciune dumnezeiască; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 8 

Ca la o vistierie a milei neîmpuţinate a Cuvântului alergau către tine cete de cre- 
dincioşi din toate părțile Eladei şi aflând din destul mângâiere duhovnicească, ne- 
încetat cântau cu mulţumire Dătătorului a toată bunătatea: Aliluia! 

Icosul 8 

Ca o făche mărturisitoare a Ortodoxiei ai fost pus în sfeşnicul Bisericii şi luminând 
minţile cele întunecate, ca o stea ai povăţuit gândurile tuturor către Răsăritul cel de 
sus, care înalță inimile tuturor spre a-ţi cânta ţie cu bucurie: 

Bucură-te, icoană sfințită a mărturisirii Cuvântului; 

Bucură-te, că ai risipit întunericul necunoştinţei de Dumnezeu; 

Bucură-te, a Eghinei slăvită cunună de înţelepciune; 

Bucură-te, căci ai făcut să învieze în inimi Hristos; 

Bucură-te, vistierie nerăpită a celor săraci; 

Bucură-te, glasul cel de mulțumire a celor sloboziţi din necazuri; 

Bucură-te, căci cu cheia blândeţii ai deschis inimile tuturor; 

Bucură-te, căci pace lumii totdeauna soleşti; 

Bucură-te, candelă nestinsă a iubirii pentru aproapele; 

Bucură-te, căci ai plinit toată legea desăvârşirii; 

Bucură-te, slujitor vrednic al poruncilor Cuvântului; 

Bucură-te, că ai aflat în cer comoară pentru osteneli; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 9 

Temându-te, Sfinte Dionisie, de viermii înțelegători ai slavei deşarte, care caută să 
strice roadele cele binecuvântate din grădina Cuvântului, ai părăsit mai dinainte 
scaunul episcopal al Eghinei şi ai cântat celui ce ţi-a ridicat jugul cel greu: Aliluia? 


Icosul 9 

Cum nu se poate ascunde cetatea aflată în vârful muntelui, aşa nici tu nu te-ai putut 
ascunde Sfinte Dionisie, de vrednicia arhierească, căci revenind în Zakynthos, pa- 
triarhul Constantinopolului te-a numit episcop sufragant, ca să povăţuieşti la calea 
mântuirii turma care te cinstea aşa: 

Bucură-te, lumină strălucind spre slava Soarelui dreptăţii; 

Bucură-te, că ai aflat îndrăzneală înaintea Dreptului Judecător; 

Bucură-te, că pe toţi ocroteşti sub aripile rugăciunii tale; 

Bucură-te, făcle nestinsă a slujirii arhiereşti; 

Bucură-te, izvorul înţelepciunii turmei însetate de Adevăr; 

Bucură-te, acoperământ al celor prigoniţi; 

Bucură-te, mlădiţă împodobită cu gânduri dumnezeieşti; 

Bucură-te, casă cerească întru care se păstrează comorile Duhului; 

Bucură-te, cetate plină de slava Cuvântului; 

Bucură-te, podoaba cea nepreţuită a Zakynthosului; 

Bucură-te, leagăn îngeresc al desăvârşirii; 

Bucură-te, oglindă a îngereştilor străluciri; 
Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 10 

Prin pizma vrăjmaşului mântuirii, care nu suferea a-ţi întinde lucrarea minunată de 
întărire a Bisericii, ai fost îndepărtat de dogele Veneţiei de la slujirea arhierească, 
dar cu smerenie primind necazul, ai slăvit pe Dumnezeu cu cântări de: Aliluia! 


Icosul 10 

Minuni prea slăvite s-au lucrat prin tine şi după moarte, moaştele tale nefiind decât 
pecetea minunilor aşezată în cartea inimilor celor ce cu smerenie se deschideau 
rugăciunilor tale, aducându-ţi în schimb ofranda laudelor: 

Bucură-te, izvor sfințit de minuni cereşti; 

Bucură-te, învierea copilului zămislit prin rugăciunile tale; 

Bucură-te, salvarea monahului rugător în timpul cutremurului; 

Bucură-te, căci ai alungat lăcustele cu puterea rugăciunii tale; 

Bucură-te, că opreşti râurile patimilor noastre; 

Bucură-te, dezlegarea mâhnirii femeii celei ce nu avea prunci de parte bărbătească; 
Bucură-te, binecuvântarea veşnică a mănăstirii Strofadelor; 

Bucură-te, cel ce ai ajuns pe culmile pocăinţei; 

Bucură-te, căci cu picăturile minunilor tale ne veselim; 

Bucură-te, vârt al doririlor dumnezeieşti; 

Bucură-te, munte ceresc înălțat de dreapta Tatălui; 

Bucură-te, că în căruţa virtuţilor ai zburat la cer; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 11 

Numele Sfântului Dionisie Areopagitul ai primit la hirotonirea întru episcop, căci 
viaţă îngerească petrecând, pe cerul minţii ai închipuit prin stele de gânduri dumne- 
zeieşti toate ierarhiile îngereşti şi, ajungând adânc cugetător al înălțimu de înţelep- 
ciune a Preasfintei Treimi, ai slăvit cu bucurie pe Făcătorul a toate în cântări de: 
Aliluia! 


Icosul 11 

Pe egumenul cel ce se îndoia de sfinţenia ta l-ai încredinţat de adevăr, ca să te pri- 
mească şi în biserica inimii sale cu cinste, iar pe monahul ispitit l-ai întărit a nu 
părăsi mănăstirea pentru deşertăciunile lumii; deschide sfinte, şi uşa inimii noastre 

cu cheia rugăciunilor tale şi icoana minunilor tale o aşează în biserica sufletului 
nostru ca să te cinstim cu îngerii neîncetat: 

Bucură-te, că de sfinţenia ta nu ne îndoim; 

Bucură-te, că ai potolit curgerea gândurilor de necredinţă; 

Bucură-te, că seci izvoarele patimilor; 

Bucură-te, sănătate nepreţuită împărtăşită bolnavilor; 

Bucură-te, că vindeci rănile inimilor mâhnite; 

Bucură-te, că risipeşti norii înşelăciunii de pe cerul minţii; 

Bucură-te, că alungi furtuna năprasnică a patimilor; 

Bucură-te, că tuturor croieşti veşmântul pocăinţei; 

Bucură-te, povăţuitorul cel încercat al călugărilor; 

Bucură-te, lumina călăuzitoare la limanul mântuirii; 

Bucură-te, carte întru care s-a tâlcuit slava Luminii; 

Bucură-te, că îndreptezi paşii gândurilor noastre spre Adevăr; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 12 

Pe pescarii cei neştiutori însăşi minunea ta i-a mustrat în chipul minunat al blân- 
deţii Mieluşelului lumii, setea monahului ieşit la pescuit a fost adăpată mai presus 
de înţelegere, dar şi mai mult ai adăpat cu înţelepciunea inimile celor ce cântă 
Domnului pentru tine: Aliluia! 


Icosul 12 

Păcatul tăinuit al unui preot l-ai descoperit întru lumina Duhului şi blestemul 
femeii al cărei trup nu se descompunea după moarte l-ai dezlegat, iar acum mij- 
locindu-ne nouă pocăință ne izbăveşti de blestemul osândirii, ca să-ţi cântăm cu 
mulţumire: 

Bucură-te, căci toate tainele le vedeai lămurit cu ochu minţii; 

Bucură-te, binecuvântare ce alungă blestemul celor greşiţi; 

Bucură-te, că ne eşti mijlocitor îndrăzneţ la judecată; 

Bucură-te, că nerodirea inimilor tămăduieşti cu rugăciunea; 

Bucură-te, icoană strălucită a Minţii celei dintâi; 

Bucură-te, că ai zdrobit capul şarpelui cu arma smereniei; 

Bucură-te, că de slava lumii ai fugit, râvnind Împărăţia; 

Bucură-te, că în palat veselit de cântări îngereşti te odihneşti; 

Bucură-te, că deschizi tuturor porţile iertării Stăpânului; 

Bucură-te, că răsplăteşti osteneala celor ce se închină moaştelor tale; 

Bucură-te, dar prea bogat strălucind în inima Zakyntosului; 

Bucură-te, inimă milostivă în care încape toată zidirea; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 13 (de trei ori) 

O, Sfinte ierarhe Dionisie, cel ce ca un soare al minunilor străluceşti asupra Zakyn- 
thosului, lăsând şi Eghinei moştenire lumina vieţuirii tale îngereşti, mijloceşte către 
Soarele dreptăţii ca să ne scoată pe noi din întunericul necazurilor şi să ne izbă- 
vească de întunericul veşnic prin rugăciunile tale, ca să-l cântăm cu mulţumire tot- 
deauna: Aliluia! 


Apoi: 


Icosul 1 

Din pământul cel binecuvântat de rugăciune al familiei tale ai răsărit ca o mlădiţă 
smerită; fiind adăpat cu apele cele dulci ale înţelepciunii celei de sus, ca un nor 
înţelegător ai slobozit apa cunoştinţei de Dumnezeu, iar acum veseleşti inimile cele 
însetate de mântuire, ale celor ce îţi aduc picături de laude ca acestea: 

Bucură-te, mlădiţă binecuvântată cu darurile Cuvântului; 

Bucură-te, pom duhovnicesc lângă izvoarele Duhului; 

Bucură-te, fiu prea iubit hrănit cu înţelepciunea Tatălui; 

Bucură-te, porumbel cunoscător al tainelor cereşti; 

Bucură-te, stea ce împodobeşte cerul Bisericii cu razele minunilor; 

Bucură-te, vas primitor al mierii înţelepciunii din Sfintele Scripturi; 

Bucură-te, căci părinții Bisericii ţi-au fost prieteni din copilărie; 

Bucură-te, căci limbile străine ai învăţat mai înainte de limbile îngereşti; 

Bucură-te, că adâncurile teologiei le-ai cercetat cu gând smerit; 

Bucură-te, râu minunat plin de apa înţelepciunii de sus; 

Bucură-te, că ai fost crescut pe cărările poruncilor dumnezeieşti; 

Bucură-te, căci în pământul inimii ai ascuns comoara credinţei; 

Bucură-te, Sfinte ierarhe Dionisie, mângâierea Zakyntosului şi mireasma rugă- 
ciunii revărsate în toată lumea! 


Condacul 1 

Cu flori de cântări împodobim prea cinstită prăznuirea ta, Sfinte Dionisie, căci din 
florile gândurilor dumnezeieşti împletindu-ţi cununa înţelepciunii, de alunecarea în 
păcatul lui Adam te-ai izbăvit şi în raiul înţelegător al inimii ai săltat cu gând sme- 
rit în cântări îngereşti de: Aliluia! 

Rugăciune către Sfântul ierarh Dionisie din Zakynthos 


O, Sfinte ierarhe Dionisie, cel ce te-ai arătat carte a înţelepciunii Cuvântului lumi- 
nată cu razele smereniei Duhului întru care ochiul Cel Atoatevăzător al Tatălui a 
văzut toată dorirea de desăvârşire, pe noi, cei întunecaţi la minte ne arată cărți 
vestitoare ale milostivirii Preasfintei Treimi, pe care roag-O să ardă în focul iubirii 
Sale dumnezeieşti cartea întru care sunt însemnate păcatele noastre. 


În toată vremea vieţii ai odihnit pe săraci şi privirea inimii nu ţi-ai întors dinspre 
cei necăjiţi şi întristaţi, pe toţi chemând la viaţa cea mai bună. Nu ne lipsi nici pe 
noi de ajutorul tău părintesc, ci cârmuieşte corabia minţii noastre ca să ajungă la 
limanul Înţelepciunii. Strică toate uneltirile vrăjmaşilor noştri nevăzuţi şi întinde 
mână de ajutor celor ce se primejduiesc pe mare, aducându-i în pământul cel bun al 
credinţei Cuvântului. 


Din paharul rugăciunilor tale adapă pe cei însetaţi de mântuire şi porțile minţii 
noastre le închide dinspre năvala gândurilor răutăţii, mai ales în vremea rugăciunii, 
spre a ne bucura în cămara cea înţelegătoare de nuntă de lumina prea dulcelui Mire 
Hristos, cel ce cheamă pe toţi din adâncul patimilor la limanul desăvârşirii. 

Ca unul ce ai strălucit cu simplitatea, întrecând pe prunci în nevinovăție, pe noi, cei 
ce suntem ca nişte morminte văruite pline de toată necurăţia vicleşugurilor, ne 
înviază sufleteşte întinzându-ne ca o mână înţelegătoare prea sfințită rugăciunea ta. 
Sădeşte în inimile noastre frica de Dumnezeu şi binecuvântează via înţelegătoare a 
inimii noastre ca să aducă din gânduri dumnezeieşti roade de fapte bune. 


Ingrădeşte-ne în toată vremea cu sabia rugăciunii tale şi tulburarea ispitelor o alun- 
gă de la noi, ca întru pace să lucrăm poruncile dumnezeieşti. 


Întăreşte-ne ca, luând învăţătură din pilda vieţuirii tale mai presus de minte, să 
păzim porunca ascultării de povăţuitorii noştri duhovniceşti şi să aflăm plata mân- 
tuirii. Roagă-te ca Mântuitorul Hristos să lumineze pe mai marii noştri, ca bine să 
lucreze în via Cuvântului şi să aducă în hambarele de sus rod însutit. 


O, Sfinte ierarhe Dionisie, cununa laudei neîncetate a Zakynthosului şi bucuria 
credincioşilor celor ce află scăpare la sfintele tale moaşte, caută cu milostivire spre 
noi, cei pururea tulburaţi de norii cei negri ai ispitelor. Străluceşte-ne lumina po- 
căinței mai înainte de sfârşitul nostru şi cu starea ta de faţă la tronul Treimii, 
opreşte viforul bolilor şi a toată neputinţa, ca întru adierile Duhului să aducem 
laudă Celui ce ne revarsă prin tine mare milă. Amin. 

Viaţa Sfântului Dionisie de Zakynthos 


= 


Is E 


Sfântul Dionisie de Zakynthos s-a născut în 1547 în satul Aigialos de pe Insula 
Zakynthos din Marea Ionică. El provenea din faimoasa familie Sigouros şi numele 
său de mirean era Gradenigos sau Draganigos Sigouros. Când strămoşii săi au 
ajuns pe insulă, conducătorul acesteia le-a dat pământ în sud-vestul insulei pe care 
l-au cultivat şi unde au trăit în pace. 


Părinţii Sfântului Dionisie se numeau Mokios Sigouros şi Pavlina Valvi. Ei au avut 
3 copii: Draganigos, Constantin şi Sigoura, care au fost crescuţi în credinţa, prin- 
cipiile şi învăţătura ortodoxă. 


Printr-un contract din 27 octombrie 1557, aflat în Arhivele istorice ale Insulei 
Zakynthos, însă care din nefericire a fost distrus în 1953 de un incendiu, tatăl sfân- 
tului l-a angajat pe profesorul învăţat Kairophylas să-l înveţe pe băiatul de 10 ani 
„alfabetul Bisericii, adică cântările, slujbele de rugăciune, Psaltirea, Epistolele şi 
Sfânta Scriptură”. Această educaţie elementară a fost urmată ulterior de studii mai 
profunde, sub călăuzirea unor profesori evlavioşi şi învăţaţi. 

Sfântul nu a plecat departe de insula sa natală. Poate că el a stat la picioarele dis- 
tinşilor teologi care călătoreau prin Europa şi se opreau la Zakynthos. Oricum ar fi, 
el a învăţat greaca veche, latina şi chiar italiana, deşi studule sale principale cu- 
prindeau Sfânta Scriptură, Părinţi Bisericii şi teologie clasică. Se pare că el a scris 
comentarii la scrierile Sfântului Grigorie Teologul. 


Retragerea din lume 


Pe măsură ce a crescut, el s-a depărtat de lume, neatrăgându-l nici noblețea naş- 
terii, nici marile bogății sau slava şi cinstea. 


La 21 de ani, s-a retras în Mânăstirea Schimbarea la Faţă a Domnului, un 
aşezământ foarte vechi de pe Insula Strofades, situată la sud de Zakynthos. 


Se pare că părinţii lui muriseră deja şi din acest motiv el a încredinţat toată averea 
fratelui său Constantin, lăsându-i şi responsabilitatea asigurării unei zestre surorii 
lor Sigoura. 


După intrarea în mânăstire, el s-a dedicat postului, privegherii şi rugăciunii. Studia 
Scripturile şi vieţile sfinţilor zi şi noapte. EI a devenit foarte curând un părinte du- 
hovnicesc cu viață îmbunătățită, mulți monahi mai bătrâni ca el străduindu-se să-l 
urmeze în nevoinţele sale. În scurt timp a fost tuns în monahism, primind numele 
de Daniil. 


Vestea despre iscusinţa sa duhovnicească s-a răspândit în toată insula şi, ca urmare, 
comunitatea de credincioşi din Zakynthos l-a rugat să păstorească Mânăstirea Pa- 
nagia Anafonitria. Sfântul a reorganizat acest lăcaş monahal şi I-a transformat într- 
un loc însemnat de vieţuire şi instruire monahală. 


Preot şi episcop 


După un an de zile, episcopul Filoteu de Kefallonia şi Zakynthos l-a hirotonit 
preot, în ciuda împotrivirii sale. 


În 1557, sfântul a dorit să meargă în pelerinaj în Ţara Sfântă. În drumul său, a tre- 
cut prin Atena, unde a mers la arhiepiscopul Nicanor al Atenei pentru a-i cere bine- 
cuvântarea. 


Discutând cu el, arhiepiscopul Nicanor a cunoscut înălțimea duhovnicească a tână- 
rului şi i-a oferit scaunul episcopal al Eghinei, aflat în jurisdicţia Atenei. In cele din 

urmă l-a convins să accepte, iar patriarhul leremia al Constantinopolului a fost 
bucuros să-şi dea acordul pentru hirotonie. Astfel, ieromonahul Daniil a fost hiro- 
tonit episcop de Eghina şi a luat numele de Dionisie, în cinstea Sfântului Dio- 
nisie Areopagitul. 


Noul episcop a fost primit cu bucurie de credincioşi împreună cu clerul Eghinei. El 
a început imediat lucrarea sa de înnoire. Neobosit în a-şi împlini îndatoririle păs- 
toreşti, sfântul lucra zi şi noapte pentru întărirea turmei. Oriunde era o problemă, o 
greutate, sărăcie, sfântul era prezent. El era apărătorul credincioşilor din Eghina şi 
un mărturisitor al Ortodoxiei. Sărmanii şi nevoiaşii veneau la el, orfanii şi văduvele 
se îndreptau către el şi chiar bogaţii şi armatorii îi căutau compania pentru a asculta 
sfaturile şi vorbele sale înțelepte. La rândul lui, el se bucura alături de cei care se 
bucurau, şi plângea alături de cei care sufereau. 


În vechea catedrală aflată la câţiva kilometri în afara localităţii Perachora, se păs- 
trează până astăzi un scaun de piatră care este numit de locuitori „tronul sfântului”. 
Şezând pe el, sfântul propovăduia şi povăţuia turma cu simplitate apostolică. 


Treptat, vestea despre sfinţenia sa s-a răspândit nu numai în insulele dimprejur, ci 
mult mai departe. Veneau oameni din Atena, Megara, Salamis, Poros şi alte locuri, 
dorind să-l vadă şi să-l asculte şi să se înţelepţească din cuvintele lui. 


Retragerea din scaunul episcopal 


În 1579, Sfântul Dionisie a renunţat la demnitatea sa de episcop al Eghinei şi a 
revenit în Zakynthos. EI se temea ca nu cumva laudele oamenilor, care-l ridicaseră 
la asemenea înălțimi, să sfârşească prin a-l pogori în abisul mândriei. Această tea- 
mă l-a făcut să renunţe la scaunul episcopal, spre mâhnirea credincioşilor din 
Eghina, care şi-au pierdut părintele duhovnicesc. Sfântul i-a liniştit şi a avut grijă 
să găsească un urmaş care să-i călăuzească. 


Credincioşii din Zakynthos au fost bucuroşi de întoarcerea sa. Patriarhul Ieremia 
al Constantinopolului l-a numit episcop sufragant de Zakynthos şi preşedinte al 
comunităţii. Stântul a pornit şi aici lucrarea sa duhovnicească. EI a hirotonit cle- 
rici, a slujit la praznice, înmormântări, s-a îngrijit cu dragoste părintească de cre- 
dincioşi. 


Atraşi de felul cald şi apropiat în care îşi trata fui duhovniceşti, credincioşii din 
jurisdicţia episcopului de Kefallonia au venit către el, cerându-i diverse slujbe, spre 
supărarea episcopului lor. 

Unii dintre apropiații acestuia au mers la Veneţia şi s-au plâns dogelui, susținând 
că sfântul intra în jurisdicția altuia. 


Aflând acestea, în 1581, dogele Veneţiei, Nicholas Daponte, a trimis ordin condu- 
cătorului Insulei Zakynthos, potrivit căruia „prea cuviosul Dionisie Sigouros tre- 
buie să se abţină de a săvârşi orice lucrare ecleziastică care intră în jurisdicţia de 
Kefallonia şi Zakynthos”. 


Deşi fusese numit de patriarh, sfântul a renunţat la poziţia sa evitând astfel scan- 
dalul şi cearta. Oricum, iubirea şi evlavia credincioşilor din Zakynthos faţă de el 
erau atât de mari, încât în anul următor el a fost ales paroh al Bisericii Sfântul Ni- 
colae. 


Adormirea sfântului 


Zilele şi anii au trecut, iar sfântul a continuat neobosit lucrarea sa pentru mântuirea 
oamenilor. 


Dumnezeu i-a descoperit că i se apropie sfârşitul. Împăcat şi liniştit, el şi-a dat 
sufletul în mâinile Domnului pe 17 decembrie 1622, la vârsta de 75 de ani. Ulti- 
ma Sa dorinţă a fost să fie înmormântat în Biserica Sfântul Gheorghe de pe 
Insula Strofades, unde a fost tuns în monahism. 


După 3 ani, rămăşiţele sale au fost dezgropate şi găsite neputrede şi răspândind o 
mireasmă deosebită de flori şi tămâie. Credincioşii au luat trupul său şi l-au aşezat 
întâi într-o raclă, apoi chiar pe scaunul episcopal. 


Istoricul perioadei, Ferrari, nota: „Am văzut Sfintele moaşte pe scaunul epis- 


copal, intacte cu excepţia dinţilor şi a vârfului nasului”. 


Deşi nu fusese canonizat oficial de Biserică, credincioşii îl cinsteau ca pe un sfânt 
datorită minunilor săvârşite zilnic la cererea celor care-l rugau cu credinţă. Nenu- 
măratele sale minuni au dus la canonizarea sa în 1703 de Biserica Ortodoxă printr- 
un document semnat de 10 episcopi ai Patriarhiei Ecumenice. 


Sfântul Dionisie de Zakynthos are ca zi de prăznuire data adormirii sale, 17 
decembrie, iar pe 24 august Biserica cinsteşte mutarea moaştelor sale. 


În 1717, pentru a apăra sfintele moaşte de invaziile continue şi distrugătoare ale 
piraţilor şi turcilor, monahii din Mânăstirea Strofades le-au mutat la metohul mâ- 

năstirii din Kalliteros. În timpul invaziei turcilor din 1717, au fost tăiate mâinile 
sfântului, însă printr-o minune moaştele nu au fost complet distruse. 


Ulterior, în zona Ammos a fost construită în cinstea sa o biserică care a devenit 
rapid mânăstire. În 1764, biserica mânăstirii a fost reconstruită, dar în 1893, 
mânăstirea a fost distrusă de un cutremur puternic. Moaştele sfântului vor fi mutate 
într-un paraclis temporar până în 1925, când se va pune temelia pentru o biserică 
mai rezistentă. 


In 1953, când un alt cutremur puternic a lovit insula, biserica a rămas neatinsă şi a 
fost folosită ca refugiu pentru cei rămaşi fără case. 


În 1957, a fost construită o nouă mânăstire numită chiar din acea vreme Mânăstirea 
Strofadelor şi a Sfântului Dionisie, unde se află şi în prezent moaştele Sfântului 
Dionisie. 


Tropar, glasul 1: Mlădiţă a Zakynthos-ului şi episcop al Eghinei, apărător al 
Mânăstirii Strofades, Sfântul Dionisie cel dreptslăvitor, acum toţi credincioşii să-l 
cinstim şi să strigăm către el: prin rugăciunile tale fierbinți mântuieşte-ne pe noi, 
cei care prăznuim pomenirea ta şi strigăm: slavă Celui ce te-a prea mărit pe tine, 
slavă Celui ce te-a încununat pe tine, slavă Celui ce te-a dat nouă mijlocitor 
neobosit. 


Condac, glasul 3: Astăzi Zakynthos-ul îi cheamă pe toți credincioşii laolaltă, în- 
demnându-i să aducă laude în cântări şi imne de mulţumire apărătorului nostru 
mare şi fierbinte în nevoi şi mâhniri, care-i salvează pe cei aflaţi în primejdii. Şi tot 
Zakynthos-ul îl cinsteşte, strigând: Bucură-te, Dionisie, lauda credincioşilor! 

Viaţa Sfântului Dionisie, episcopul Eghinei 


Sfântul Dionisie, episcopul Eghinei, este prăznuit de Biserica Ortodoxă pe 17 
decembrie. Sfântul Dionisie s-a arătat asemenea unei stele strălucitoare încă din 
anii tinereţei sale, asemenea multor mucenici şi sfinţi care au trăit după căderea 
Constantinopolului. 


Sfântul Dionisie s-a născut în Insula Zakynthos în 1547, într-o familie cunoscută în 
întreaga insulă pentru buna condiție socială şi bunăstarea materială. La o vârstă 
timpurie, acesta a lăsat însă toate acestea în urmă, statutul social şi bogăţia, şi a 
mers la Mănăstirea Maicii Domnului Bucuria tuturor, din Strofadia, pe o mică 
insulă aflată în Marea loniana, la sud de Zakynthos. 


După ce a primit tunderea în monahism şi a fost hirotonit preot, Sfântul Dionisie a 
mers într-un pelerinaj în Ţara Sfântă. Itinerariul l-a purtat prin Atena, iar 
Mitropolitul de atunci al oraşului, Nicanor, care a observat şi a apreciat viaţă 
duhovnicească şi virtuțile leromonahului Dionisie, a dorit să-l aibă ca ajutor. În 

scurtă vreme l-a hirotonit episcop de Eghina. În vechiul oraş Eghina încă poate fi 
văzut tronul din piatră de pe care Sfântul Dionisie predica creştinilor. 


Insula Eghina este un loc binecuvânt ce a fost sfințit de doi mari Sfinţi ai Bisericii: 
în acele zile, de Sfântul Dionisie, iar mai recent, de Sfântul Nectarie, episcopul 
Pentapolei. Amândoi au primit darul faceri de minuni şi, de aceea, amândoi sunt 
numiţi de Biserica “făcători de minuni”. 


După ce şi-a slujit eparhia un timp îndelungat, Sfântul Dionisie s-a retras alegând 
să se întoarcă Zakynthos, unde şi-a petrecut restul vieţii ca stareţ al Mănăstirii 
Anafonitria. Acesata înseamnă că un adevărat călugăr, chiar dacă ajunge pe treapta 
de ierarh şi este hirotonit episcop, nu uită niciodată că, mai întâi de toate, este 
monah. 


În Mănăstirea Anafonitria sfinţenia omului lui Dumnezeu a strălucit din nou. Într-o 
zi, un om a venit în chilia sa, un fugar care se temea şi căuta ocrotire. Mâinile sale 
erau pătate de sânge omenesc: tocmai îl ucisese pe fratele Sfântului Dionisie. Când 
sfântul a auzit aceasta, s-a mâhnit profund, însă nu s-a lăsat biruit de mânie şi ură, 
ci a deschis uşa chiliei sale lăsându-l pe criminal să scape, să se ascundă şi să 
supravieţuiască. Mai mult, când rudele celui ucis - şi ale Sfântului Dionisie - şi 
autoritățile civile, au venit în chilia sa pentru a întreba de criminal, Sfântul Dionisie 
a mărturisit că nu l-a întâlnit şi că nu cunoaşte nimic. De aceea, într-o poezie ce 
vorbeşte despre virtutea sfântului, un poet din Zakynthos scrie: “robul lui 
Dumnezeu ce s-a sfințit în momentul în care a păcătuit”. 


Păcatul sfântului a fost faptul că l-a ascuns pe ucigașul fratelui său spunând că nu-l 
cunoaşte. De aceea, spunem că nu există o măsură omenească potrivit căreia să 
judecăm fapta Sfântului Dionisie. Există doar o singură măsură: cuvintele lui 
Hristos, atunci când zice: “lubeşte-ţi vrăjmaşii”. 


Sfântul Dionisie a trecut la cele veşnice în 1624, la vârsta de 77 de ani. Potrivit 
dorinţei sale, trupul său a fost înmormântat la mănăstirea sa de metanie din 
Strofadia. Când, după mulți ani, oamenii au dorit să mute moaştele sale, trupul a 
fost descoperit întreg, şi intact, îmbrăcat în veşmintele episcopale, aşa cum fusese 
înhumat, răspândind un miros de bună mireasmă. 


Sfintele sale moaşte au fost apoi duse în Zakynthos, unde sunt cinstite de către 
numeroşi pelerini în Biserica Sfântul Dionisie. 

În 1703 Sfântul Sinod al Patriarhiei Ecumenice l-a canonizat oficial şi l-a inclus în 
calendarul bisericesc. 

Silviu Cluci - Moaştele Sfântului Dionisie din Zakynthos 

Moaştele Sfântului Dionisie Grecia Insula Zakynthos Universul credinţei Televi- 
ziunea română: 


https://www.youtube.com/watch?v=0GxKb2kLxVQ 


Sfântul Dionisie din Zakynthos - sfântul iertării: 
https://doxologia.ro/clipuri/video-sfantul-dionisie-din-zakynthos-sfantul-iertarii 


Racla cu moaştele Sfântului Dionisie se află în katholikonul Mănăstirii Strofadelor 


din Zakynthos. O mică parte din moaşte se mai păstrează la Mânăstirea Pana- 
hrantos din Andros. 

Sfântul Dionisie din Zakynthos şi-a dat sufletul în mâinile Domnului pe 17 
decembrie 1622, la vârsta de 75 de ani. Ultima sa dorinţă a fost să fie înmormântat 
în Mănăstirea Strofadelor, unde a fost tuns în monahism. 


După 3 ani, rămăşiţele sale au fost dezgropate, iar trupul a fost găsit neputrezit şi 
răspândind bună mireasmă. Atunci moaştele sale au fost aşezate într-o raclă. 


Deşi nu fusese canonizat oficial de Biserică, credincioşii îl cinsteau ca pe un sfânt 
datorită minunilor săvârşite zilnic. Tocmai datorită numărului mare de minuni, 
Biserica Ortodoxă a hotărât canonizarea sa în anul 1703, printr-un document 
semnat de 10 episcopi ai Patriarhiei Ecumenice. 


În războiul turco-veneţian din anul 1716, după ce turcii au suferit înfrângerea şi au 
început să se retragă, o corabie a venit la Mânăstirea Strofadelor, unde se aflau 
moaştele Sfântului Dionisie, pentru a o jefui. Cu toate că monahii ascunseseră într- 
o peşteră tezaurul mănăstirii dimpreună cu moaştele sfântului, turcii au descoperit 
locul. Monahii care au încercat să se opună jafului au fost omorâţi, iar trupurile lor 
arse. Moaştele Sfântului au fost lăsate acolo, cu excepția mâinilor care au fost 
împărțite în 4 părți de membrii creştini ai echipajului. 


Căpitanul vasului, martor la scena împărțirii, a luat sfintele moaşte din mâinile 
creştinilor, crezând că sunt valoroase; mai târziu, el le-a vândut episcopului 
Agatanghel de Chios. Astăzi, o parte din ele se păstrează la Mănăstirea Pana- 
hrantos din Andros. 


Ulterior, 5 monahi au luat moaştele sfântului şi le-au adus la Zakynthos pe 24 au- 
gust 1717. Comunitatea creştină a insulei l-a proclamat pe Sfântul Dionisie drept 
ocrotitorul insulei şi s-a ales ziua de 24 august pentru pomenirea mutării moaştelor 
sale. lar din anul 1901, are loc procesiunea cu moaştele Sfântului Dionisie prin 
Oraş. 

Astăzi, moaştele Sfântului Dionisie se află în katholikonul Mănăstirii Strofadelor, 
biserică zidită în anul 1948. 


Minunile Sfântului Dionisie de Zakynthos 


pe FĂ 


Sf. Dionisie din Zakynthos 


Sfântul călător 


Sfântul ierarh Dionisie se odihneşte în biserica ce-i poartă numele din Insula 
Zakynthos, însă adeseori racla care adăposteşte moaştele nu poate fi deschisă. 
Acest lucru pare a se întâmpla când sfântul călătoreşte sărind în ajutorul celor ce-l 
cheamă cu credinţă. După un timp, racla poate fi deschisă din nou, iar atunci, 
înăuntrul raclei, la picioarele sfântului, sunt găsite alge, iar papucii săi sunt tociţi. 
De asemenea, Sfântul Dionisie este văzut adeseori aievea mergând. 


Asemenea lui fac alţi doi sfinţi din insulele din Marea Ionică: Sfântul ierarh 
Spiridon al Trimitundei, făcătorul de minuni, ale cărui moaşte se află într-o 
biserică din Insula Corfu şi Sfântul Gherasim din Kefalonia. Ambii au moaşte 

întregi şi călătoresc pentru a-i ajuta pe credincioşi. Cei care au în grijă moaştele lor 
Je schimbă în mod regulat papucii. 


Iertarea ucigaşului fratelui său 


Sfântul Dionisie de Zakynthos este cunoscut şi sub numele de sfântul iertării, 
aceasta din cauza unui episod minunat din viaţa sa. 


Arhivele Republicii Veneţiei mărturisesc că în acea perioadă exista o duşmănie de 
moarte între familiile Mondinos şi Sigouros. Strădaniile sfântului de a-1 împăca au 
fost zadarnice. Lucrurile ajunseseră atât de departe, încât membrii uneia dintre 
familii comiteau crime împotriva membrilor celeilalte familii şi populaţia era 
împărţită în două tabere. 


Incidentele au continuat până când, într-o bună zi, un ucigaş plătit l-a ucis pe însuşi 
fratele sfântului, Constantin. Fiind urmărit de rudele mortului şi de patrulă, uci- 
gaşul a fugit, căutând adăpost în Mânăstirea Anafonitria, fără a şti că la acea vreme 
stareţ era chiar fratele celui ucis de el. Ucigaşul a căzut la picioarele stareţului şi l-a 
implorat să-l ajute să se ascundă. 


Starețul a vrut să afle motivul pentru care era urmărit, iar ucigaşul, fără măcar a 
bănui cu cine vorbeşte, şi-a recunoscut crima şi 1-a spus că este urmărit de rudele 
mortului şi de patrulă. 


Căzut în cea mai adâncă mâhnire, ca om şi ca frate al celui ucis, cu un efort supra- 
omenesc, sfântul l-a iertat pe ucigaş. I-a dat să mănânce şi să bea, a vorbit cu el şi 
l-a mângâliat, încercând să-l facă să se pocăiască de păcatul său. 


La sosirea patrulei care îl urmărea pe ucigaș, sfântul nu le-a dezvăluit că ştie de 
uciderea lui Constantin şi a încercat, cu cuvinte de pace, să potolească mânia 
rudelor şi dorinţa lor de răzbunare. El le-a spus că nu ştie nimic de ucigaș, că 
acesta nu se află în mânăstire sau împrejurimile ei. După plecarea patrulei, sfântul 
l-a condus pe ucigaş pe o uşă laterală afară din mânăstire şi l-a dus la țărm, dându-i 
hrană şi bani pentru ca acesta să fugă cu o barcă şi să scape de urmăritori. 


Mai târziu, ucigaşul avea să afle cine a fost binefăcătorul său. Fiind profund mişcat 
de purtarea sfântului şi pocăindu-se de păcatul său, el s-a făcut monah. 


Apariția unui izvor în Strofades 

Pe când era monah în Mânăstirea Strofades, într-o zi, el împreună cu un alt monah 
a coborât la malul mării să pescuiască. Stând şi pescuind, celălalt monah a însetat 
şi a vrut să se întoarcă în mânăstire să bea apă, fiindcă nu se găsea apă de băut în 
preajmă. Însă sfântul i-a arătat un loc la țărm, unde monahul a găsit apă de băut şi 
şi-a potolit setea. Izvorul acela este numit până astăzi „izvorul sfântului”. 


Pocăinţa pescarilor necredincioşi 


Odată, Sfântul Dionisie împreună cu mai mulţi preoţi a fost invitat la Mânăstirea 
Sfântul Gheorghe de pe Insula Voidi. Pescarii care i-au dus cu barca socoteau în 
inima lor că sfântul şi preoţii erau de vină pentru faptul că ei nu prindeau peşte. 
Cunoscând gândul lor, Sfântul Dionisie le-a arătat unde să arunce năvodul. Era un 
loc unde înainte nu pescuiseră nimic, însă acum năvoadele erau atât de grele, încât 
pescarii nu puteau să le ridice. Apoi ei şi-au înţeles greşeala, au îngenuncheat 
înaintea sfântului şi i-au cerut iertare. 


Traversarea unui torent 


Pe când sfântul vieţuia în Mânăstirea Anafonitria, el a trebuit să meargă în oraşul 
Zakynthos împreună cu diaconul Danul. Pe drum, s-a pornit o furtună puternică, 
însă sfântul şi însoțitorul său au rămas în chip minunat neudați. Peste puţin timp, 
au întâlnit în cale un torent imposibil de traversat, creat de ploaia care cădea 
neîncetat. Sfântul Dionisie I-a binecuvântat, torentul s-a oprit de îndată şi cei doi au 
putut să meargă mai departe. 


Mărturisirea ieromonahului Pangratie 


Un ieromonah, pe nume Pangratie, a venit să se mărturisească la Sfântul Dionisie, 
dar a tăinuit cel mai grav păcat săvârşit. Deşi sfântul I-a întrebat de mai multe ori 
despre acel păcat, ieromonahul nu a mărturisit fapta. Atunci, sfântul i-a amintit pe 
un ton grav că într-o zi la Sfânta Liturghie, din neatenție, i-au căzut din mâini 
părticele din Sfânta împărtăşanie. Uluit, preotul a căzut în genunchi, cu lacrimi de 
pocăință şi-a mărturisit păcatul şi i-a cerut sfântului iertare. Sfântul l-a îndemnat să 
se apropie de Împăratul Ceresc cu evlavie, frică şi cutremur, căci nici îngerii nu 
îndrăznesc să privească către E]. 


Soluţia unei excomunicări 


Odată, sfântul a mers să slujească în Biserica Sfântul Nicolae din Zakynthos, când 
a fost găsit trupul unei femei excomunicate, moartă de multă vreme. Din cauza 

excomunicării, trupul ei nu putrezise. Cu lacrimi în ochi, rudele femeii moarte l-au 
rugat stăruitor pe sfânt să ridice pedeapsa. 


Sfântului i s-a făcut milă, şi-a pus epitrahilul şi omoforul şi le-a spus să pună trupul 
pe un scaun în biserică. Apoi s-a rugat fierbinte lui Dumnezeu pentru femeie, 
implorându-L să ridice pedeapsa. Când a terminat de citit rugăciunea de iertare, 
trupul şi-a înclinat capul ca şi cum şi-ar fi cerut iertare, a căzut la pământ şi s-a 
transformat în pământ şi oase. O minune asemănătoare a făcut sfântul în satul 
Katastario. 


Vedenia starețului Daniil 


La câţiva ani după adormirea sfântului, înainte de canonizarea sa, stareţul 
mânăstirii sfântului era ieromonahul Daniil. Acesta era un om credincios şi 
evlavios, însă când a fost descoperit neputrezit trupul sfântului, el s-a îndoit de 
sfinţenia lui. „„Dionisie, căruia i se aduce atâta cinste, se întreba el, se află cu 
adevărat alături de sfinţi în cer sau nu ?” 


Într-o noapte, el a avut un vis în care paracliserul îi cerea binecuvântare să bată 
toaca pentru utrenie. Starețul s-a trezit şi a crezut că a dat în realitate binecuvântare 
pentru utrenie. S-a ridicat, s-a îmbrăcat şi a mers la biserică pentru utrenie. Intrând 
în biserică, el l-a văzut pe Sfântul Dionisie pregătindu-se pentru slujbă înconjurat 
de preoți şi diaconi. Sfântul îşi ținea mâinile pe umerii lor, în timp ce ei îl îmbrăcau 
în veşmintele arhiereşti. 


Unul dintre preoţi I-a întrebat pe stareţ: „Acum te-ai convins sau încă te îndoieşti?” 
Starețul Daniil a fost profund mişcat de vedenie şi a părăsit biserica cu teamă. Însă 
i-a părut rău de îndată că a plecat atât de repede şi a vrut să privească scena încă o 
dată, ca să se încredinţeze că era aievea. Când a intrat, el l-a văzut pe sfânt 
aşezându-se în raclă. Copleşit, stareţul s-a întors în chilia sa, i-a adunat pe toți 
vieţuitori mânăstirii şi le-a spus vedenia. Ei L-au prea slăvit într-un glas pe 
Dumnezeu, Cel minunat întru sfinții Săi. Din acea zi, stareţul a devenit un 
susţinător fierbinte al sfinţeniei şi minunilor Sfântului Dionisie. 


Visul femeii credincioase 


O credincioasă din Insula Zakynthos era foarte mâhnită că avea 4 fete şi nici un 
băiat. Ea auzise de minunile Sfântului Dionisie şi a început să-l roage să o ajute să 
aibă un băiat. După multe rugăciuni, într-o noapte, a visat un episcop care o 
întreba: 

Apoi, el a binecuvântat-o şi a 


dispărut. 


După ce s-a trezit, femeia şi-a dat seama că episcopul din vis era însuşi Sfântul 
Dionisie, care îi auzise rugăciunile. Ea a făcut precum i-a spus sfântul, continuând 
să se roage. Nu după mult timp a născut un băiat şi i-a mulțumit lui Dumnezeu şi 
sfântului Său pentru minunea pe care au făcut-o cu ea. 


Îndepărtarea lăcustelor 


În fâneaţa în care monahii din Mânăstirea Strofades cultivau plante pentru 
necesităţile lor, foarte des veneau mii de lăcuste care le mâncau recolta. Vrând să 
scape de ele, monahii au făcut o procesiune cu moaştele sfântului în jurul 
pământurilor mânăstirii şi au văzut cu ochii lor cum lăcustele au fugit către mare, 
ca şi cum ar fi fost gonite. 


Avertizarea părintelui Matei 


Părintele Matei din Mânăstirea Strofades slujise odinioară sfântului. Într-o noapte, 
sfântul 1 s-a arătat în vis şi i-a spus că peste 8 zile va avea loc un cutremur 
distrugător, care va provoca pagube mânăstirii. Sfântul l-a rugat pe Matei să-i 
spună stareţului. Însă acesta nu a dat atenţie vedeniei, considerând că a fost doar un 
vis. În cea de-a opta zi, a avut loc cutremurul şi majoritatea clădirilor mânăstirii au 
fost ruinate. Printre ele a fost şi un turn în care se afla un monah, care a căzut de la 
mare înălțime. El s-a rugat sfântului cu credinţă şi a scăpat nevătămat din acea 
primejdie. 
Întărirea duhovnicească a unui monah 

Un monah pe nume Caliopie venit din Kefallonia vieţuia în Mânăstirea Strofades. 
După o vreme, el a vrut să revină în Kefallonia şi să părăsească mânăstirea. Fiind 
într-o asemenea ispită, 1 s-a arătat în vis Sfântul Dionisie, care l-a sfătuit să nu 


plece din mânăstire. Monahul l-a ascultat şi a rămas în mânăstire până la sfârşitul 
vieţii sale. 


Sfântul ierarh Dionisie devine ocrotitorul Insulei Zakynthos 

În războiul din 1716 dintre turci şi venețieni, amiralul turc Hotza Paşa a ameninţat 
să distrugă Zakynthos-ul dacă nu se supune sultanului. Insă, turcii au suferit 
înfrângere şi au început să se retragă. 


In cursul retragerii, o flotilă de o sută de nave a venit la Mânăstirea Strofades, unde 
se aflau moaştele Sfântului Dionisie, pentru a o jefui. Monahii ascunseseră avuţia 
bisericii într-o peşteră, împreună cu trupul sfântului. 


Cu toate acestea, avutul bisericii a fost furat, iar trupul a fost lăsat acolo, cu 
excepția mâinilor care au fost împărțite în 4 părți de membrii creştini ai 
echipajului. Căpitanul vasului, martor la scena împărțirii, a luat sfintele moaşte din 
mâinile creştinilor, crezând că sunt valoroase; mai târziu, el le-a vândut episcopului 
Agatanghel de Chios, o parte din ele fiind păstrată la Mânăstirea Panachrantos din 
Andros. 


Monahii care au încercat să se opună jafului au fost omorâţi de turci, iar trupurile 
lor arse. Ulterior, 5 monahi au luat trupul sfântului şi l-au adus la Zakynthos pe 24 
august 1717. Comunitatea creştină a insulei l-a proclamat pe Sfântul Dionisie 
ocrotitorul insulei şi s-a ales ziua de 24 august pentru pomenirea mutării moaştelor 
sale. Procesiunea care are loc în zilele noastre a apărut mai târziu, în 1901, în 
vremea în care arhiepiscop al Zakynthos-ului era Dionisie Plessas. 


Vindecarea îndrăcitului 


Odată, a fost adus la mânăstirea Sfântului Dionisie un îndrăcit, care era chinuit 
cumplit. Monahii, văzând în ce stare jalnică era omul, l-au dus la mormântul 
sfântului. I-au citit molitfele Sfântului Vasilie cel mare şi l-au uns cu ulei din 
candela de la mormânt. Omul şi-a revenit, a dat slavă lui Dumnezeu şi i-a mulţumit 
sfântului. 


Invierea copilului 


Vreme de 10 ani, o familie din Peloponez nu a putut avea copii. Ei l-au rugat 
fierbinte pe sfânt, cu lacrimi, să le dăruiască un copil, făgăduind că-l vor boteza în 
biserica sa din Zakynthos. După ce sfântul i s-a arătat în vis soţiei, ea a născut un 
băieţel minunat. 


După 5 luni, familia şi rudele au dus copilul la Zakynthos pentru a-l boteza potrivit 
făgăduinţei făcute. Pe drum, copilul s-a îmbolnăvit şi, la 3 mile de Zakynthos, a 

murit. După ce corabia a ajuns la mal, nemângâiaţi, părinţii au luat copilul 
plângând şi l-au dus la biserică pentru a-l oferi sfântului chiar şi mort. 


Când au ajuns la biserică, ei au pus trupul copilului lângă raclă şi s-au rugat 
sfântului. Atunci s-a petrecut o minune: copilul a început să plângă. Plini de 
bucurie, părinții şi rudele au luat copilul, slăvindu-L pe Dumnezeu şi mulţumind 
din inimă sfântului. După puţin timp, s-a săvârşit botezul, iar copilul a primit 
numele Dionisie. Dionisie a mers an de an la praznicul sfântului, pentru a-i 
mulţumi pentru minunea înfăptuită cu el. 


Sfântul şi heterodoxul 


Pe 17 decembrie 1820, ca în fiecare an, pe Insula Zakynthos, a avut loc 
procesiunea cu moaştele Sfântului ierarh Dionisie. 


În ziua următoare, heterodocşii de pe insulă plănuiau să inaugureze în Piaţa tuturor 
Sfinților statuia comisarului britanic Thomas Maitland, urât de localnici. De 
dimineaţă a început să ningă şi să burniţeze puternic. Evenimentul a fost anulat, 
heterodocşii nu s-au adunat pentru inaugurare, iar ortodocşii i-au mulțumit 
sfântului pentru că a salvat insula încă o dată. 


Sfintele moaşte fuseseră mutate în Biserica Vedeniei Fecioarei şi ortodocşii s-au 
grăbit să se ducă acolo pentru a-i mulțumi sfântului şi a se ruga lui. Totodată, la 
biserică, au venit reprezentantul Marii Britanii, colonelul Ross, şi un amiral englez. 
La sosire, ei au poruncit să iasă toţi credincioşii din biserică şi să rămână înăuntru 
numai paznicii bisericii şi cei doi englezi. Paznicii l-au văzut pe colonel îngenun- 
chind la picioarele sfântului şi aducându-i ca dar, cu evlavie profundă, un medalion 
de aur. Acesta fusese primit de colonel de la locuitorii Lefkadei, care i-au mulțumit 
astfel pentru binefacerile primite de la el şi pentru modul înţelept în care a condus 
insula. Medalionul se află şi astăzi acolo. 


Cizmarul orb îşi recapătă vederea 
Cizmarul din Zakynthos, Panagiotis Kalantzopoulos, un tată bun dar sărac al unei 


familii, a orbit complet. EI s-a rugat sfântului din adâncul inimii să-l ajute şi sfântul 
i-a auzit rugăciunea. Pe 14 decembrie, el i s-a arătat în vis şi i-a spus: 


Pe 17 decembrie, la praznicul sfântului, în timpul procesiunii cu sfintele moaşte, 
când acestea au trecut pe lângă casa sa, iar el era îngenuncheat în rugăciune, şi-a 

recăpătat vederea. El a dat slavă lui Dumnezeu şi i-a mulţumit sfântului că l-a 
tămăduit. 


Minunea celor 3 marinari naufragiaţi 


Trei marinari de pe un vas care s-a scufundat s-au rugat sfântului să-i salveze. 
Atunci li s-a arătat sfântul, păşind pe valurile furioase şi liniştindu-le. El i-a condus 
în siguranţă până la mal, şi ei, uzi până la piele cum erau, au mers direct la biserică 
pentru a-i mulţumi. 


În acel moment, preotul paroh lipsea şi ei nu au putut intra să se închine la sfintele 
moaşte. Atunci s-a auzit un scârțâit şi racla s-a deschis singură. Marinarii au 
îngenuncheat şi s-au închinat la sfintele moaşte, mulţumind fierbinte sfântului că 
le-a salvat viaţa. Apoi racla s-a închis. Cei 3 marinari şi cei care au fost de faţă au 
istorisit fără încetare minunea. 


Ecaterina cea oarbă şi bolnavă este tămăduită 


În anul 1841, Eustratios Iatrides din Sparta credea că fiica sa nu mai are nici o 
speranță de tămăduire. Ea orbise ca urmare a unei boli grave. În fiecare zi, starea ei 
se înrăutăţea şi moartea se apropia cu paşi repezi de fetiță. Pe 17 decembrie, tatăl a 
învelit-o pe fiica sa bolnavă într-o pătură şi a mers pe calea pe care urma să aibă 
loc procesiunea cu moaştele Sfântului Dionisie. A îngenuncheat şi s-a rugat 
stăruitor sfântului să-i tămăduiască copilul. După procesiune, el a dus-o acasă. 
Când au pus-o în pat şi au dezvelit-o din pătură, s-a petrecut minunea. Fetiţa oarbă 
şi cocoşată şi-a recăpătat vederea şi sănătatea. 


Ioannis Bophardios este vindecat 


De ani de zile, Ioannis Bophardios nu putea să se mişte. Uneori, pentru a face 
câţiva paşi, era purtat de alții şi trebuia să folosească cârje. Odată, de praznicul 
Sfântului Dionisie, el a aranjat să meargă din suburbia Pochali, unde locuia, la 
biserică. 


Seara, el a descoperit că nu mai poate să se întoarcă acasă şi i-a întrebat pe monahi 
dacă ar putea să rămână acolo peste noapte. Toată noaptea, el s-a rugat sfântului 
să-l tămăduiască. De dimineaţă i-a auzit pe monahi bătând în uşa bisericii şi 
cerându-i s-o deschidă pentru a putea sluji Liturghia. 

El nu putea să meargă să deschidă uşa, însă a auzit o voce stranie venind dinspre 
raclă, care i-a spus: „Ridică-te şi deschide”. loannis a făcut un efort şi încet-încet a 
ajuns la uşă şi a deschis-o. 


După Liturghie, el a hotărât să se întoarcă acasă. Pe drum, pe măsură ce mergea, a 
simţit că poate păşi neajutat. In câteva zile, el s-a însănătoşit cu totul. 


Căpitanul bolnav de epilepsie se vindecă 


Căpitanul unei corăbii, Nicholas Dirlis mergea către Zakynthos cu o corabie mică 
când a avut o criză de epilepsie. Cum a văzut biserica unde se află moaştele 
sfântului, el l-a rugat să-l vindece. Din acea zi, el s-a tămăduit. 


Sfântul şi căpitanul englez 


O corabie engleză a ancorat în Golful Keri, lângă coasta Zakynthos-ului, pentru că 
era furtună puternică şi nu putea să intre în port. Căpitanul a coborât de pe vas şi l- 
a văzut pe ofiţerul Nicholas Koutsoukalis îngenunchind în rugăciune. 


Englezul l-a întrebat ce face şi grecul i-a spus că se roagă Sfântului Ierarh Dionisie, 
ale cărui moaşte se află pe acea insulă. 


„Pot să mă rog şi eu sfântului pentru siguranța noastră ?”, a întrebat căpitanul 
englez. 


„Bineînţeles”, i-a răspuns Koutsoukalis. 


Atunci a îngenuncheat şi englezul, şi-a dat jos bereta şi l-a rugat pe Sfântul Dio- 
nisie să potolească marea. Rugăciunea sa a fost auzită, marea s-a liniştit, şi vasul a 
intrat în port în siguranță. Ajuns acolo, căpitanul a mers la biserică şi 1-a adus în 
dar sfântului o candelă de argint. 


Paracliserul şi incendiul 


În anul 1849, paracliserului Ilarion Garpasis i s-a arătat în vis sfântul de 3 ori în 
aceeaşi noapte. A patra oară, pentru că el nu s-a trezit, sfântul l-a zgeâlțâit şi 1-a spus 
să se trezească din somn şi să meargă la biserică. Paracliserul s-a trezit, s-a 
îmbrăcat repede şi a mers la biserică precum i-a spus sfântul. De cum a intrat, a 
văzut cutia milei cuprinsă de flăcări de la o lumânare pe care o lăsase aprinsă. A 
stins focul, i-a mulţumit din inimă sfântului că a păzit biserica sa şi s-a întors acasă. 

"Ce s-a întâmplat atunci nu poate nimeni să descrie” — din minunile Sfântului 
Dionisie 


In cei 50 de ani petrecuţi în Mănăstirea Sfântului Dionisie am văzut multe minuni 
pe care le-a făcut sfântul însuşi. 


Una dintre acestea s-a întâmplat unui copil de 7-8 ani, din satul Vanato, Zakinthos. 
În timp ce se juca în via familiei, un vânător îşi desfășura activitatea în acea zonă. 
Doar ce văzuse că se ridică o prepeliță şi a şi tras cu pușca fără să-l vadă pe copil, 
ce era acoperit de frunzele viței de vie. Din greşeală l-a lovit pe acela în față, mai 
exact în ochi. Părinţii lui l-au dus la doctor, care a spus că trebuie să-i scoată globii 
oculari, în caz contrar poate să moară din cauza infecţiei ce va interveni. Într-un 
final s-au hotărât părinţii şi doctorul să-i scoată ochii. Copilașul a fost astfel scu- 
fundat în întuneric pentru 20 de ani. Orb cum era, cerşea pentru a-şi agonisi cele 
necesare trăirii pe acest pământ. 


In fiecare an, la hramul său, obişnuim să-l ridicăm pe Sfântul Dionisie în poziţie 
verticală şi să facem o procesiune prin oraş. Atunci mulţi bolnavi se aşază la pă- 


mânt pentru a se trece pe deasupra lor cu sfânta raclă. 


La o astfel de ceremonie, respectivul orb a spus cuiva: 

- Frate, sunt orb! Nu mă așezi și pe mine pe drum când va trece Sfântul Dionisie? 
Poate îmi va reda lumina ochilor. 


Omul acela bun l-a așezat, iar orbul, când a simţit că sfântul este deasupra lui, şi-a 
ridicat mâinile şi a apucat picioarele sfântului şi din toată inima 1-a spus: 
- Sfinte al lui Dumnezeu, dă-mi lumina ochilor, ca să te las să pleci! 


Responsabilii procesiunii s-au grăbit să-i ia mâinile de pe sfânt, însă acela avea 
braţele puternice și continua să strige: 
- Nu, nu-l las să plece! Sfinte Dionisie, dă-mi lumina ochilor! 


Dintr-odată a căpătat noi ochi. Sfântul Dionisie pur şi simplu i-a dăruit o nouă 
pereche de ochi! 


Această minune mărturisesc că am văzut-o cu ochii mei. 
O altă impresionantă minune este următoarea: 


O fetiţă din California, Statele Unite ale Americii, era paralizată. Avea o problemă 
gravă la coloana vertebrală. Deseori, atât ea, cât şi mama ei, vedeau în vis un 
călugăr care le invita să vină în Zakinthos, promiţându-le că fetiţa se va face bine. 


In cele din urmă, s-au hotărât să vină pe insula noastră, chiar dacă nu vorbeau 
grecește. 


Un doctor bun, pe nume Koumanis, vorbind bine limba engleză, i-a spus mamei 
cuprinsă de nedumerire: 

- Aţi venit din California în Zakinthos? Cine este capabil dintre noi, doctorii de 
aici, să o vindecăm pe fetița dumneavoastră? 


Mama i-a răspuns că au văzut un călugăr ce le-a îndemnat să vină până acolo. 
Imediat medicul a înţeles despre cine era vorba şi le-a arătat să meargă la biserica 
Sfântului Dionisie. 


Nu în mod întâmplător a fost faptul că în acea zi era şi ziua de prăznuire a 
sfântului. Au venit aşadar la Vecernie, iar în momentul în care am scos racla 
Sfântului Dionisie în faţa uşilor împărătești, deși fetița era paralizată, a făcut un salt 
şi a venit de a îmbrățișat picioarele sfântului, spunând în greceşte (pe care nu o 
vorbea, așa cum am amintit): 

- Acesta venea în California şi îmi spunea că mă voi face bine. 

Ce s-a întâmplat atunci nu poate nimeni să descrie. Ce bucurie! lar mama ei, 
mulțumind Sfântului Dionisie, a plecat spre casă cu fetiţa foarte sănătoasă. 


(Arhimandritul Hrisostom Ghelbesi) 
Traducere şi adaptare: Elisei Roncea. 


Sursa: OAYMAZTA TEIONOTA 
Articol relatat de portalul doxologia.ro 

„Ce să facă Maica Domnului cu uleiul, să facă de mâncare?” 


Sunt un foarte bătrân ieromonah al Sfintei Mănăstiri a Sfântului Dionisie din 
Zakinthos. În această mănăstire am fost închinoviat pe 17 septembrie 1935, iar pe 1 
octombrie am plecat, aşa cum făceau toţi fraţii începători ai mănăstirii, în insulele 
Strofadia. Acestea sunt două mici insule unde nu există nimic altceva decât o 
mănăstire ce are ca tezaur mormântul Sfântului Dionisie. Am stat acolo patru-cinci 
ani. Multe minuni am auzit şi am văzut cu ochii mei. Vă voi împărtăşi câteva spre 
slava lui Dumnezeu cel în Treime lăudat şi a Maicii Domnului. Părinţii de pe acele 
insule aveau mare evlavie şi iubire pentru Maica noastră. Toată ziua spuneau: 
Maica noastră, bucuria tuturor! 


2 o o 


Odată, ni s-a stricat moara la mănăstire şi nu mai aveam făină pentru pâine. Ne-am 
gândit, ne-am sfătuit unul cu altul şi am hotărât să trimitem două scrisori către 
Mănăstirea noastră din Zakinthos, scrisori pe care să le punem în două sticle mari, 
bine strânse, alături de câţiva bani. Le-am însemnat cu semnul Sfintei Cruci în faţa 

icoanei Maicii Domnului „Bucura tuturor” şi înaintea sfintelor moaşte ale 
Sfântului Dionisie şi le-am dat drumul în mare. În acele scrisori, scrisesem şi ora 
când „am trimis poşta”. În puţin timp, una dintre sticle a ajuns în portul Katakolon, 
iar cealaltă pe ţărmul Kyparissi. Cel care găsise sticla pe ţărmul Katakolon a mers 
şi a chemat oamenii pentru a se minuna cum acea sticlă ajunsese aşa repede la ei, 
având în vedere că insulele erau la o distanţă de 42 de mile! Mai apoi a trimis 
scrisoarea la Zakinthos, la mănăstire, iar în trei zile a fost trimis meşterul pentru 
repararea morii. 


2% ae 2 
Din satul Marathos al insulei Proti veneau des în insulele Strofadia câțiva oameni 


cu o barcă pentru pescuit. Odată, o femeie văduvă din acele locuri le-a spus 
respectivilor cu barca: 


— Luaţi această sticluță cu ulei pentru a aprinde candela Maicii Domnului şi a 
noastră? Am făcut o făgăduință. 


— Desigur că o luăm, au răspuns şi au băgat-o în cala bărcii. 

Când însă au ajuns la mijlocul traseului, au spus unii către alții: 

— Nu luăm uleiul văduvei să-l gătim? Oare Maica Domnului se apucă să gătească 
ceva? 

— Mergi şi ia-l din cală. 

A coborât unul dintre aceia în cală, a căutat, însă uleiul nu era nicăieri. 

— Unde I-ai pus? Dă-mi mie cârma și mergi tu să-l aduci. 

A coborât şi acela, însă uleiul era de negăsit. Au început să se întrebe între ei ce s-a 
întâmplat. Doar ce au ajuns în Strofadia, în momentul când au mers să lege corabia 
de țărm, văd în faţa lor sticluța cu ulei. Copleşiţi de acest eveniment, au adus 
sticluţa la noi, la mănăstire, spunând: 

— Părinte, am vrut să folosim uleiul văduvei la mâncare, însă Maica Domnului ni |- 


a luat din barcă. Luaţi-l sfinția voastră pentru a aprinde candelele. 


(Minune relatată de către ieromonahul Hrisostom de la Mănăstirea Sfântul Dionisie 
din Zachint) 


Traducere și adaptare: Pr. Elisei Roncea 

Impărtăşirea cu Trupul şi Sângele lui Hristos întoarce un tânăr din pragul 
morţii 


„Iți mulţumesc mult că m-ai ajutat şi m-am putut împărtăşi! Am destui ani de când 
nu m-am mai împărtăşit. Mulţi ani... Slavă Domnului pentru împărtăşania aceasta!” 


3 5 2 


Domnul Petru era îngrijit de luni de zile într-un mare spital, fiind cel mai grav caz 
din tot sectorul său. Prin patul alăturat din salonul său se perindaseră mulți bolnavi. 
Unii au plecat repede pentru a-şi continua sănătoşi viaţa lor pământească, iar alții 
au părăsit spitalul trecând în viaţa veşnică. 


Era uşor să lege cunoştinţe cu pacienții care îi erau colegi de salon și încerca să 
îndemne la spovedanie şi împărtăşanie pe fiecare bolnav pe care îl cazau în patul 
vecin. Îşi propusese să facă acest lucru în mod politicos, dar vesel, pe toată durata 
cât urma să stea internat. Şi avea reuşite aproape de sută la sută. Acest lucru îi 
calma durerile care încă îl ţineau țintuit în spital. 


Într-o zi au adus în acel pat un tânăr bărbat din Eptanez, Alexis, care suferise o 
ruptură de rinichi. Îi apăruseră probleme și la inimă, dar şi la plămâni, pentru că era 
fumător constant. Suferea mult. Trei zile și trei nopți s-a zbătut în patul de spital, 
ca un peşte pe uscat. Nu putea să respire, gemea continuu. Avea dureri insu- 
portabile. 

Soţia lui Alexis, care-i stătea alături, părea deznădăjduită. Biata femeie lucra într- 
un hotel, dar acum o concediaseră. Nu aveau rude aici în zonă, de aceea atunci 
când a plecat la spital ca însoțitor pentru soţul ei, i-a încredinţat pe cei trei copii ai 
lor unei vecine bune. Străină în acest mare oraș, tânăra îl sprijinea mult pe soţul ei, 
având ca singură întărire credinţa în Dumnezeu și în harul Sfântului Dionisie din 
Zakynthos, ocrotitorul insulei lor. 


Petru și familia lui încercau, atât cât le stătea în putință, să-i ajute pe Alexis şi pe 
soția lui. Doctorii intrau şi ieșeau grăbiţi din salon, se aplecau cu atenţie deasupra 
lui Alexis, consultându-l tăcuţi cu instrumentele lor medicale. În salon predomina o 
încordare continuă. 


Într-un astfel de moment, fiica lui Petru s-a apropiat de tatăl ei şi i-a şoptit la 
ureche: 


- Tăticule, domnul Alexis este grav bolnav. Diseară, probabil, i se va curma 
suferința, i-a spus un doctor soției lui care este afară pe hol şi plânge mult. Voi 
merge alături de ea să-i ţin companie. Tu ştii ce să faci, roagă-te! 


- Bine, mergi, dar nu, nu trebuie să moară diseară. Nu diseară, copilul meu! 
- De ce, tată? 


- Pentru că nu am reuşit să-l pregătim să primească înăuntru, în inima lui, pe 
Hristosul nostru! Cum să plece aşa, copilul meu? Roagă-te să facă ceva Maica 
noastră (n.r. - Maica Domnului) diseară! Să nu plece Alexis fără Hristos! Să nu 
moară diseară, Doamne!... 


Pe la mijlocul nopţii, Alexis s-a liniştit în mod neașteptat. Fără să piardă şansa 
aceea, Petru i-a spus în timpul nopții: 


- Alexis, curaj! Te vei face bine! Crede-mă. Doctorii se aşteptau să mor acum două 
luni, nu mai aveam nici o nădejde! Și ştii de ce trăiesc încă şi, orice ar fi, voi ieşi 
din spital? Datorez acest lucru preotului spitalului, care vine şi mă împărtășește pe 
mine nevrednicul foarte des. Mi-l dă pe Acela care este Izvorul Vieţii, pe lisus 
Hristos! Așa a dispărut boala mea și trăiesc, fratele meu Alexis! Doctorii, care nu 
mai aveau vreo speranță, vorbesc despre o minune. ŞI tu, din ce mi-a zis soţia ta, 
crezi în Hristos şi-L iubeşti. Nu-i aşa, Alexis? 


- Aşa este, domnule Petru. Sunt păcătos, dar nu şi necredincios. 

- Vrei să te împărtăşești mâine dimineață împreună cu mine, Alexis? 
- Unde vom merge? 


- Va veni aici preotul şi ne va împărtăşi. Linişteşte-te acum. Fă o rugăciune şi 
odihneșşte-te! 


Puțin după răsăritul soarelui, Alexis a avut din nou un paroxism puternic de 
dispnee. Salonul s-a umplut iarăşi de medici care se aplecau deasupra lui cu interes 
şi foarte greu l-au făcut să-şi revină. Soţia lui îşi făcea semnul Sfintei Cruci 
încontinuu. Petru se ruga fierbinte, rugând pe Domnul să-i dea lui Alexis o 
prelungire de viaţă, pentru a nu pleca neîmpărtășit din viaţa aceasta. 


În puţin timp, înştiinţat telefonic de fiica lui Petru, preotul spitalului a intrat în 
salon ținând în mâini Sfintele Daruri. Cei doi bolnavi s-au ridicat şi s-au aşezat cu 
respect la marginea patului. Şi, după ce părintele a vorbit în linişte, pentru puțin 
timp, cu Alexis, i-a împărtășit şi pe el şi pe Petru cu Preacuratul Trup şi cu 
Cinstitul Sânge al Domnului, i-a însemnat cu semnul Sfintei Cruci şi a plecat tăcut. 


- Cum te simţi, Alexis? a vorbit primul Petru, când au rămas doar ei. 


- Foarte bine! Mă simt bine în tot corpul meu, domnule Petru! Nu îmi amintesc să 
fi simţit vreodată ceva asemănător! Îţi mulțumesc mult că m-ai ajutat şi m-am putut 
împărtăşi! Am destui ani de când nu m-am mai împărtăşit. Mulţi ani... Slavă 
Domnului pentru împărtăşania aceasta! 


Soţia lui Alexis, care mersese să se roage în capela spitalului, când a venit în salon 
l-a găsit pe soţul ei cu totul schimbat şi a prins curaj. Şi doctorii vedeau în fiecare 
zi îmbunătăţirea sănătăţii lui Alexis. În puţine zile, cu biletul de ieșire din spital în 
mână, Alexis şi soția lui au pornit pe drumul de întoarcere spre insula lor, luându-și 
rămas bun, cu lacrimi în ochi, de la domnul Petru, care dădea slavă lui Dumnezeu 
pentru încă o minune a Sa. 


Slavă lui Dumnezeu pentru toate! 
Traducere şi adaptare: Pr. Elisei Roncea 


Sursa: «Ac uăv reâvei nove, Kvpre! 

Cărţi despre Sfântul Dionisie 


Konomos, Dinos - Sfântul Dionisie - Sfântul ocrotitor al Zakynthosului 


Prezentarea cărții: Mlădiţă a Zakyinthosului şi episcop al Eghinei, apărător al Mâ- 
năstirii Strofades, Sfântul Dionisie cel dreptslăvitor, acum toţi credincioşii să-l 
cinstim şi să strigăm către el: prin rugăciunile tale fierbinţi mântuieşte-ne pe noi, 
cei care prâznuim pomenirea ta şi strigăm: slavă Celui ce te-a prea mărit pe tine, 
slavă Celui ce te-a încununat pe tine, slavă Celui ce te-a dat nouă mijlocitor 
neobosit. 


Sfântul ierarh Dionisie al Zachintului - Viaţa. Minunile. Slujba. Paraclisul. 
Acatistul 

Extras din carte: 
http://www.edituraiona.ro/Media/Sf% C3% A 2ntul-lerarh-Dionisie-al-Zachintului.pdf 

Silvia Moian - Sfântul Dionisie din Zakinthos 


Creaţia lui Dumnezeu e minunată. O îmbinare perfectă de armonie şi culoare. Ne-a 
lăsat tot ce e mai frumos ca să ne bucurăm şi să-l slăvim. Un astfel de loc minunat 
este şi insula Zakinthos, scăldată de apele limpezi de un albastru turcoaz a mării 
ionice. Traversând Grecia şi îndreptându-ne spre sud vest, din portul Kilini al 
Peloponezului, ai posibilitatea după un drum de aproximativ o oră şi jumătate cu 
feribotul pe mare, să ajungi în insula denumită de vechii venețieni “Floarea 
orientului.” 


Împodobită cu o vegetaţie bogată de pini, măslini şi portocali, cu flori multicolore 
şi parfumate, aerul exotic în care palmierii străjuiesc împrejurimile, străduţele 
înguste cu clădiri pitoreşti ale localităţilor, fac din Zakinthos un loc minunat. 


Chiar din portul Zante al capitalei se poate observa o catedrală măreaţă cu un turn 
foarte înalt. Aici se află moaştele întregi ale unui mare sfânt mai puţin mediatizat la 

noi, sfânt protector al insulei care împreună cu Sfântul Spiridon şi Sfântul 
Gherasim al Kefaloniei apără insulele ionice. 


Am păşit cu emoție în somptuasa catedrală căutând cu privirea locul unde se află 
sfântul. Cineva m-a îndrumat spre paraclisul de lângă altarul bisericii. Ajunsesem 
prea târziu. Preoţii tocmai închideau racla şi nu ne-au observat. Am intrat în 
paraclisul bogat ce conţinea sculpturi fine acoperite cu foiţe de aur. Undeva pe 
bolta era pictat Sfântul ierarh Dionisie între doi îngeri. La mijlocul paraclisului se 
găsea racla de argint închisă. Deoparte şi de alta ardeau două candele. 


Un crâmpei de pace linişte şi bucurie mi-a cuprins sufletul. Nu ştiam multe lucruri 
despre el, dar am simţit sfinţenia locului. 


Cineva a întrebat la ce oră se deschide racla din nou. Ni s-a comunicat că nu există 
o oră fixă şi nu se ştia momentul când se va mai deschide în ziua respectivă. Nu 
puteam aştepta prea mult. Un sentiment de neîmplinire şi părere de rău îmi 
cuprinse funță. Veneam pentru prima şi poate pentru ultima oară în acest loc 
îndepărtat al Greciei şi tare aş fi dorit să îl văd pe acest ocrotitor respectat şi iubit al 
insulei. Pentru că trupul său neputrezit este purtat cu tot respectul cuvenit de două 
ori pe an în august şi decembrie într-o mare procesiune. Ca şi Sfântul Spiridon el 
este scos în picioare. 


Cineva din personalul bisericii se întoarce şi ne întreabă dacă suntem ortodocşi. 
Când au aflat că suntem români au devenit parcă şi mai binevoitori şi ne-au rugat 
să aşteptăm. Au intrat apoi 2 preoţi în veşminte, au cântat tropare, au cădit, după 
care cu multă evlavie au deschis capacul şi părțile laterale ale raclei. 


Aveam să văd pe sfântul acesta minunat. În picioare avea papucei, pe care am 
înţeles că trebuie să îi schimbe din când în când, deoarce îi găsesc tociţi, cu firicele 
de iarbă şi alge hpite pe talpă. Veşmântul i se uzează. Aveam să aflu mai târziu că 
racla se deschide uneori foarte greu sau deloc, pentru că uneori sfântul este plecat 
în ajutorul celor care îl cheamă. 


Am sărutat papucelul, mi-am spus necazurile ca unui bun prieten şi am simţit 
salutul şi binecuvântarea lui. Corpul neputrezit de aproape 500 de ani împrăştie o 
miresmă de flori şi tămâie. Un episcop al iertării, al milei, al dragostei. Împlinind 
cuvântul Domnului în viaţa sa, lupta cea bună a luptat şi veşnicia Raiului a 
câştigat. Am plecat cu greu de acolo. Aceeaşi senzaţie de părere de rău că te 
desparți de cineva drag. 

Să dea Dumnezeu ca Sfântul Dionisie al Zakinthosului să ne călăuzească mereu 
paşii pe căile întortochiate ale vieţii şi să fie mijlocitor la tronul lui Dumnezeu 
pentru mântuirea sufletelor noaste. 


Pr. Silviu Cluci - Icoana Maicii Domnului „Pantonharâ” din Zakynthos 

Pentru a arăta bucuria lor faţă de ajutorul Maicii Domnului, monahii au numit 
icoana Maicii Domnului din mănăstire „Pantonhară” (Bucuria tuturor). 

Icoana făcătoare de minuni a Maicii Domnului Pantonhară (secolul XV) a fost 
aşezată, mai întâi, în katholikonul Mănăstirii Strofadelor, ce se afla atunci pe o 
mică insulă, la sud de Zakynthos (Zante). 


Tradiţia spune ca împărăteasa bizantină Irina Laskaris, fiica împăratului Teodor 1 
(1204-1222) şi soţia lui loan al III-lea Ducas Vatatzes (1222-1254), trecând cu 
vasul său pe lângă insula ionică Zakynthos, a oprit pe mica insulă Strofade şi a 
mers la mănăstirea de aici, unde s-a rugat Maicii Domnului pentru vindecarea 
surorii ei. Maica Domnului a răspuns rugăciunilor împărătesei şi i-a tămăduit sora. 


Împărăteasa s-a întors pe insulă şi a mărturisit călugărilor minunea, făgăduind să le 
ofere sprijinul în tot ceea ce vor cere. Călugării au cerut atunci să se construiască o 
mănăstire-cetate, pentru a se putea apăra de pirați. Împărăteasa Irina şi-a ţinut 
promisiunea şi a construit mănăstirea. 


Pentru a arăta bucuria lor faţă de ajutorul Maicii Domnului, monahii au numit 
icoana Maicii Domnului din mănăstire „Pantonhară” (Bucuria tuturor). 


In 1716, din cauza numeroaselor incursiuni ale piraţilor, monahii din Mănăstirea 
Strofadelor au mutat în Zakynthos moaştele Sfântului Dionisie, dimpreună cu 
icoana Maicii Domnului „Pantonharâ”. 

Astăzi, pelerinii se pot închina icoanei Maicii Domnului „Pantonhară” în 
Mănăstirea Strofadelor şi a Sfântului Dionisie din Zakynthos. 

Sfântul Dionisie din Zakynthos - Jurnal de vacanţă 

als Revin la abandonatul meu jurnal de vacanţă...oare a câta filă scriu? Nici nu mai YI îi 
A . . JI . . 
ştiu, de când nu l-am mai "atins"...E jurnal de vacanţă capitolul V! 


Prilej bun de revenire: 17 decembrie. Ziua Sfântului Dionisie din Zakynthos. 
Ajunsesem cu povestea în oraş, în Zante. 

Am zărit încă de pe mare, până ce ferryboat-ul nu acostase, clopotniţa Bisericii 
Sfântului Dionisie. Dangătul de clopot întâmpina zorii, acoperind oraşul. Primele 


semne ale răsăritului se desfăşurau de-a lungul țărmului, oglindind în ape tot mai 
clar chipul clădirilor. 

[aportilecerului. bloqspot.com 


La ora aceea din dimineaţă, oraşul cochet era complet adormit. Treze erau doar 
tufele imense de bougainvillea, care se cățărau pe garduri şi pe case. 


Am revenit în oraş după amiază şi am pornit-o spre Catedrală. Fram acasă la 
Sfântul Dionisie şi doream nerăbdătoare să-l "cunosc"! 


Nu auzisem nimic despre el până în vacanţa trecută, când din Thassos mi-am 
cumpărat o icoană care îl reprezenta. Intenţia mea fusese însă alta, îmi doream o 
icoană cu Sfântul Nectarie, am găsit una într-un bazar, am sucit-o, am învârtit-o, 
am aşezat-o înapoi în raft, prietenii mei au dat strigarea de plecare iar eu m-am 
hotărât brusc, am luat icoana, am plătit-o, iar acasă am desoperit că era...Sfântul 
Dionisie din Zakynthos! 


Am citit apoi viaţa Sfântului, care m-a cucerit pe loc! M-am gândit că ar fi minunat 
să pot ajunge să mă închin la moaştele lui, care se păstrează întregi. 

Și cum nicio rugăciune către Sfântul nu rămâne fără răspuns...am ajuns mai repede 
decât mi-aş fi putut închipui anul trecut, când îi priveam chipul în icoana 
cumpărată în grabă. 


Sfântul Dionisie este protectorul insulei Zakynthos, fiind născut aici în 1547. 
Părinţii săi s-au îngrijit să primească o educţie aleasă şi fiind înstăriți, i-au angajat 
un profesor care îi preda italiana, latina şi greaca veche, dar şi cursuri de teologie. 
Îndrăgind viaţa călugărească, a intrat în mănăstire; râvnitor spre cele sfinte şi 
evlavios, a fost găsit vrednic de a fi hirotonit episcop, întâi al Aeginei, apoi al 
Zakynthosului şi Strofadelor. Smerit fiind însă, a părăsit scaunul episcopal la o 
vreme şi s-a reîntors la nevoinţa din chilie. 


În anul 1622, în 17 decembrie, a trecut la Domnul şi a fost înmormântat după 
dorinţa sa în biserica Sfântul Gheorghe Strofades, locul în care a fost hirotonit 
preot. După trei ani, trupul său a fost găsit neputrezit şi izvorând bună-mireasmă şi 
apoi mutat în biserica ce îi poartă numele, construită în anul 1708 în cinstea lui. 

Un puternic cutremur a distrus aproape în întregime insula în anul 1953, însă 
Biserica şi trupul făcător de minuni al Sfântului au fost păstrate nevătămate. 


O scriere despre viaţa Sfântului povesteşte cum acesta a ocrotit odată un răufăcător 
căutat de poteră pentru o ucidere: tâlharul ucisese un călugăr care era tocmai fratele 

de trup al Sfântului. Aflând acest lucru din însăşi mărturisirea ucigașului, deşi 
îndurerat, monahul Dionisie l-a ascuns în chilia sa până ce a trecut primejdia, iar 
după aceea i-a descoperit aceluia cine este. Criminalul s-a mâhnit mult şi s-a căit 
amar, iar mai apoi a intrat într-o mănăstire din acele locuri, călugărindu-se. Pentru 
această dovadă de mărinimie şi pentru multe altele, Sfântul este socotit un sfânt al 
dragostei şi iertării, o pildă de iubire şi nejudecare a aproapelui. 


Minuni se fac şi în zilele noastre la racla Sfântului şi nu numai acolo, ci în tot 
ținutul şi dincolo de acesta. Sute de localnici şi pelerini vin să se închine la Sfintele 
moaşte, să mulțumească sau să ceară sfat. 


În unele zile, capacul raclei nu poate fi ridicat, sicriul de argint rămânând ferecat. 
Atunci monahii spun că Sfântul e plecat să împlinească rugile şi chemările celor 
care îi cer ajutorul. Încălțămintea Sfântului trebuie schimbată din vreme în vreme 
deoarece se ponoseşte, iar pe marginea veşmintelor sale se găsesc de multe ori alge 
sau cristale de sare. 


Acasă la Sfântul Dionisie... 


Racla cu sfintele sale moaşte: 

„..ŞI Biserica Sfântului Nicolae unde se păstrează veşmintele Sfântului Dionisie; de 
aici începe procesiunea în Vinerea mare 


li 
Bo rtilecer Ot. 
E raza 


dă 


OH] 


Sms De o man-ante: 


„„„se aşteptau oaspeţi de seamă... 


Sfântul a primit hirotonia întru ieromonah în anul 1570. Peste veşmintele ferecate 
sub sticlă, timpul n-a lăsat urme, aşa cum mă aşteptam... 


Chemare... 

Pentru rugăciunile Părintelui nostru Dionisie, Doamne lisuse Hristoase miluieşte- 
ne şi ne mântuieşte pe noi! 

Pr. Silviu Cluci - Biserica Sfântului Dionisie din Zakynthos 

Biserica Sfântului Dionisie este cea mai importantă biserică de pe Insula 
Zakynthos. Aici, într-o cameră din dreapta altarului, se păstrează moaştele 


Sfântului Dionisie din Zakynthos într-o raclă de argint. 


O doxologia.ro 


Biserica inițială a fost construită în anul 1708, iar după 50 de ani s-au adăugat 
unele secţiuni. 


În anul 1893 biserica a fost distrusă de un cutremur puternic. Lucrările pentru o 
nouă biserică au început abia în anul 1925 şi s-au încheiat în anul 1948. 


Spre slava lui Dumnezeu, noua biserică a rezistat în faţa cutremurului din anul 
1953, care a distrus casele din întreaga insulă. 


Biserica actuală este o clădire impunătoare cu influenţe din arhitectura venețiană. 
Pictura a fost realizată de iconarii Doxaras şi Koutouzis. 


E doxologia.ro 


În biserică, într-o nişă din dreapta altarului, se păstrează racla cu moaştele 
Sfântului Dionisie din Zakynthos. De asemenea, credincioşii se pot închina la cele 
două icoane făcătoare de minuni ale Maicii Domnului „Pantonharâ” şi, respectiv, 
„„Ihalassomahousa”. 


O doxologia.ro 

Ocrotitorul bisericii, dar şi al întregii insule, Sfântul Dionisie din Zakynthos este 
sărbătorit de două ori pe an: pe 24 august (ziua mutării moaştelor sale) şi pe 17 
decembrie (ziua trecerii sale la Domnul). Din anul 1901, în aceste zilele are loc 
procesiunea cu moaştele Sfântului Dionisie prin oraş. 

Date de contact: 


Adresă: Monis Strofadon, Zakinthos 291 00, Greece 


Telefon: +30 26950 29858 +30 26950 28683 

Silviu Cluci - Mănăstirea Strofadelor şi a Sfântului Dionisie din Zakynthos 


Numele mănăstirii vine de la Arhipelagul Strofades format din două insule mici, 
stâncoase, care se numesc Harpya şi Stamfani, situate la 25 mile marine sud de 
Capul Keri, în Zakynthos. 


În anul 1241, prinţesa Irina a Bizanțului, fiica împăratului Teodor I, a dat ordin 
pentru construirea unei impresionante mănăstiri închinate Mântuitorului Hristos şi 
Fecioarei Maria, cunoscută sub numele de Mănăstirea „Panaghia Panthohara”. În 
această mănăstire a trăit pentru câţiva ani şi Sfântul Dionisie, ocrotitorul spiritual al 
Insulei Zakynthos. 


Atunci când şi-a dat sufletul în mâinile Domnului, pe 17 decembrie 1622, la vârsta 
de 75 de ani, Sfântul Dionisie a cerut ucenicilor să fie înmormântat în mănăstirea 
de pe Insula Stamfani, unde a fost tuns în monahism. 


Mănăstirea Strofadelor a fost un foarte important centru monastic şi duhovnicesc al 
Ortodoxiei. De-a lungul timpului, mănăstirea a folosit drept loc de retragere şi 

întărire duhovnicească pentru oamenii de ştiinţă şi preoții din Zakynthos. Aici a 
trăit ca monah patriarhul Grigorie al V-lea al Constantinopolului. 


În 1716, din cauza numeroaselor incursiuni ale piraților, monahii din Mănăstirea 
Strofadelor au mutat moaştele Sfântului Dionisie la metocul mănăstirii din 
Kalliteros, Zakynthos. 


Ulterior, în zona Ammos, a fost construită o biserică închinată Sfântului Dionisie, 
care a devenit rapid mănăstire. În 1764, această biserică a fost reconstruită, dar în 
1893 mănăstirea a fost distrusă de un cutremur puternic. Moaştele sfântului vor fi 
mutate într-un paraclis temporar până în 1925, când se va pune temelia pentru o 
biserică mai rezistentă. 


In 1953, când un alt cutremur puternic a lovit insula, biserica a rămas neatinsă şi a 
fost folosită ca refugiu pentru cei rămaşi fără case. 


În 1957, a fost construită o nouă mănăstire numită Mănăstirea Strofadelor şi a 
Sfântului Dionisie, unde se află şi în prezent moaştele Sfântului Dionisie. 


Ansamblul clădirilor mănăstirii Strofadelor cuprinde Biserica Sfântului Dionisie, 
turnul clopotniţă, Muzeul de Artă Bizantină şi corpul de chilii. 


Deşi aproape necunoscută în lumea ortodoxă, în prezent, acesta este unul dintre 
cele mai importante mănăstiri din vestul Greciei. 

Mănăstirea Strofadelor - Zakynthos, Grecia (galerie foto) 


Aşezată pe malul mării, în oraşul Zakynthos, Mânăstirea Strofadelor este prima 
care se distinge când intră vaporul în port. Aici se păstrează moaştele Sfântului 


Dionisie din Zakynthos. 

https://www.slideshare.net/michaelasanda/agios-dionysios-of-zakynthos 


Silviu Cluci - Muzeul Mănăstirii Strofadelor din Zakynthos 


Dintre cele mai importante piese ale muzeului se remarcă cele două rânduri de 
veşminte arhiereşti ce au aparținut Sfântului Dionisie de Zakynthos. 


Noul Muzeu al Mănăstirii Strofadelor este găzduit într-una din clădirile mănăstirii 
şi a fost inaugurat la 12 noiembrie 2000. 


Muzeul găzduieşte multe icoane importante şi numeroase opere de artă creştină 
provenite în primul rând de la Mănăstirea Strofadelor. Dintre cele mai importante 
piese ale muzeului se remarcă cele două rânduri de veşminte arhiereşti ce au apar- 
ținut Sfântului Dionisie de Zakynthos. 


Intreaga expoziţie, icoanele, manuscrise vechi şi veşminte liturgice sunt mărturie a 
importantei spiritualități a Mănăstirii Strofadelor. 

Sf. Dionisie din Zakynthos 

Icon depicting the transfer of the Holy Relic of St. Dionysios to Zakynthos 

Bucură-te, Sfinte ierarhe Dionisie, mângâierea Zakyntosului şi mireasma rugă- A 
ciunii revărsate în toată lumea! 


